اونلارلا اعتراضچی ایروان مئرییاسینین بیناسینا داخیل اولوب.
آخار. آز خبر وئریر کی، بو بارهده اینفورماسییانی «ایسپوتنیک ائرمنیستان» یاییب. بینایا داخیل اولان اعتراضچیلار مئر تارون مارکاریانین ایستئفاسینی طلب ائدیبلر. مئرییایا داخیل اولان اعتراضچیلارا آکتیویست واچئ قریبیان رهبرلیک ائدیب.
مئرییا ایله برابر، ایرواندا بیر سیرا اساس کوچهلر ده اعتراضچیلار طرفیندن باغلانیب. کوچهلری باغلایان اعتراضچیلار ساسنا چرئر قروپونون حبسدهکی عضولرینین آزادلیغا بوراخیلماسینی ایستهییبلر.
آکسییالارا قروپون حبسدهکی عضولرینین قوهوملاری دا قوشولوب. اونلار حبسده اولان قروپ عضولرینین آزادلیغا چیخمایاجاغی تقدیرده ۱۶:۰۰-دان اعتباراً اعتراضلارین جوغرافییاسینی گئنیشلهندیرهجکلرینی آچیقلاییبلار.
قئید ائدک کی، بو گون ایرواندا ساسنا چرئر ایشی اوزره محکمه ایجلاسی کئچیریلیر.
***
ایرواندا اعتراضچیلار مئر تارون مارکاریانین کابینئتینه داخیل اولماغا جهد ائدیبلر.
اعتراضچیلارین بو آرزوسونو گئرچکلشدیرمهیه پولیس ایمکان وئرمهییب. مئرییانین اوچ مرتبهسی اعتراضچیلار طرفیندن توتولوب. پولیس اوچونجو مرتبهده یئرلشهن مئرین کابینئتی قارشیسیندا محافظهنی تشکیل ائدیب.
***
ایروان مئرییاسینین بیناسی تام محاصرهیه آلینیب. محاصرهیه قوشولانلارین سایی آرتیر. بینانین اطرافینا توپلاشان پولیس مئرییا بیناسینا علاوه هئچ کیمین گیرمهسینه ایزن وئرمیر.
آرتیق بینا اطرافینا مئر تارون مارکاریانین دا ترفدارلاری توپلاشیر.
***
ایروان محکمهسی ساسنا چرئر قروپلاشماسینین حبسده اولان عضولرینی آزادلیغا بوراخماقدان ایمتینا ائدیب.
حاکمین قراریندان سونرا قروپلاشما عضولری فیت چالماغا و محکمه زالینی ترک ائتمهیه باشلاییبلار.
قراردان سونرا قروپلاشما ترفدارلاری ایروان کوچهلرینده آکتیولشیبلر. اونلار اهالینی باش پروکورورلوق و کاسساسییا محکمهسینین بینالارینی محاصرهیه آلماغا سسلهییبلر.
azb_Arab azb_Arab azb_Arab azb_Arab azb_Arab unk azb_Arab azb_Arab unk azb_Arab azb_Arab unk azb_Arab azb_Arab azb_Arab